|  |
| --- |
| Talentforløb |

Fagligt Center

Børne- og Ungdomsforvaltningen

|  |
| --- |
|  |
| Fagligt Center  Skole, Inklusion og Sundhed  Gyldenløvesgade 15  1600 København V  EAN-nummer  5798009374608 |

# Kære elev og forælder

# Det glæder os at kunne fortælle, at eleven er udvalgt af skolen til at deltage på et talentforløb.

For at deltage, skal eleven selv have lyst og en forælder skal godkende deltagelse på forløbet. Tilmeldingen til forløbet er først endelig, når læreren har tilmeldt eleven via en tilmeldingsformular. Det er enten først-til-mølle om eleven får plads på forløbet, eller også afhænger udvælgelsen af en kort samtale med leverandøren af forløbet. Det kan I læse om i beskrivelsen af forløbet.

Det er læreren, der tilmelder eleven, når I har meddelt at eleven har lyst og må deltage. Det er vigtigt at læreren kender elevens og forælders email-adresse og telefonnummer, som skal opgives i tilmeldingen. Send evt. oplysningerne til læreren i Aula.

Oplysningerne bliver givet til dem, der afholder forløbet, og bliver kun brugt til at kontakte elev og forælder med informationer om forløbet. De videregiver ikke informationerne og sletter dem, når de ikke skal bruges mere.

Skolen er ikke forpligtet til at følge eleven til talentforløbet og har heller ikke ressourcer til at påminde eleven om dagene for talentforløbet. Det er derfor vigtigt at både elev og forælder tager ansvar for at huske dette.

I kan læse mere om forløbet i beskrivelsen, hvor der også står hvem I kan kontakte med spørgsmål om det konkrete forløb.

Mvh

Jens Paulsen

Projektleder, Talent i folkeskolen.

Børne- og Ungdomsforvaltningen.